cyanic-selkie/wikianc huggingface dataset:
Janata Dal
Sammen med regionale partier som Telugu Desam Party, DMK og Asom Gana Pa-rishad (AGP) ledet partiet alliansen National Front som seiret over Kongresspartiet under ledelse av Rajiv Gandhi ved parlamentsvalget i 1989. Seieren tilskrives sterk kritikk mot Kongresspartiets involvering i Bofors-skandalen.
Alliansen fikk regjeringsmakt med støtte fra Det indiske kommunistparti (marxistisk) og Bharatiya Janata-partiet (BJP), og V.P. Singh ble statsminister. Partiet satt i regjering frem til 1990, men fikk regjeringsmakt på nytt 1996-1998.
Sandefjord Tradisjonelle Karateklubb
Sandefjord Tradisjonelle Karateklubb (stiftet i 1985) er en karateklubb fra Sandefjord, som trener Shotokan Karate. De er medlem av NIF, særforbundet Norges Kampsportforbund og JKAN, Japan karate association Norway. Under NM i karate 2009 tok klubben 4 gullmedaljer, 1 sølvmedalje og 2 bronsemedaljer.
Distilled Love
Distilled Love er en amerikansk stumfilm fra 1920, regissert av Vin Moore og Richard Smith.
Marcantonio e Cleopatra
Marcantonio e Cleopatra er en italiensk stumfilm fra 1913, regissert av Enrico Guazzoni.
Handling
Etter drapet på kjæresten Julius Cæsar, trenger Egypts dronning Kleopatra en ny mektig alliert. Hun planlegger derfor å forføre en av hans sannsynlige etterfølgere Marcus Antonius.
Men dette forholdet utvikler seg etter hvert til ekte kjærlighet, og fører sakte men sikkert til en konflikt mot den andre mulige etterfølgeren: Octavius.
Despacito
Sangen er skrevet av Fonsi, Erika Ender og Daddy Yankee, og den er produsert av Mauricio Rengifo og Andrés Torres. 17. april 2017 ble det sluppet en remiks av sangen med den kanadiske sangeren Justin Bieber. Denne versjonen gjorde sangen enda mer populær over hele verden, og sangen toppet hitlister over hele verden, inkludert i Norge. Musikkvideoen er også den mest sette videoen på YouTube, med 7 milliarder visninger.
Om sangen
«Despacito» er en reggaeton- og latinopopsang som handler om en lengsel etter et seksuelt forhold, og fremføres på en øm, rolig og romantisk måte. Sangen fikk stort sett positive anmeldelser fra musikkanmeldere, som trakk frem blandingen mellom latino- og urbanrytmer, fengende rytmer og tonemalerier.
Sangen vant i november 2017 en Latin Grammy Award i klassene årets plate, årets sang, beste urban fusion/opptreden og beste musikkvideo. Flere musikkanmeldere og magasiner har rangert «Despacito» som en av de beste latinolåtene gjennom tidene, og blant de beste sangene fra 2017. Sangen fikk også stor kommersiell suksess og toppet hitlistene i 47 land, og nådde topp 10 i ytterligere seks land. I USA ble «Despacito» den første spansk-språklige låten til å toppe Billboard Hot 100 siden Los del Ríos «Macarena» i 1996. Den ble også den første latinolåten til å motta en diamant-sertifisering av Recording Industry Association of America.
Musikkvideo
Musikkvideoen viser Fonsi og Daddy Yankee som fremfører sangen i bydelen La Perla i Old San Juan i Puerto Rico, blant annet på den lokale puben La Factoría. Med 7 milliarder visninger per høsten 2020, er musikkvideoen den meste sette filmen på YouTube gjennom tidene. Videoen ble den første til å passere tre, fire, fem, seks milliarder visninger.
Remiksversjon med Justin Bieber
Tre måneder etter utgivelsen av «Despacito», ønsket den kanadiske sangeren Justin Bieber å spille inn en remiks av sangen. Ønsket kom etter at han med stor suksess spilte sangen på en nattklubb i Colombia under en turné i Sør-Amerika. Dagen etter fikk Luis Fonsi en telefon fra Universal Latin om remiksen, og ga tillatelse til at plateselskapet kunne sende den til Bieber. Biebers manager, Scooter Braun, fikk vokalprodusenten Josh Gudwin til å jobbe på sangen, og han fløy til Bogotá der Justin Bieber oppholdt seg, og spilte inn Biebers vokal i Estudios Audiovisión i byen.
For første gang sang Justin Bieber på spansk, hjulpet av den kolombianske musikeren Juan Felipe Samper. Etter en firetimers innspilling, sendte Gudwin Biebers vokalinnspilling til den australske musikkmannen Chris O'Ryan for stemmetuning. Hele prosessen frem til utgivelsen tok seks dager. I juni 2017 avslørte den engelske musikeren Ed Sheeran at han også ville spille inn en remiks av sangen, men at Bieber kom ham i forkjøpet.
Hauger Fotballklubb
Hauger Fotballklubb (stiftet 14. oktober 1969 som Hauger Sportsklubb) var en fotballklubb fra Bærum, som dekket et område rundt Rud, Hauger, Kolsås og Gjettum. Klubben som spilte sine hjemmekamper på Rud kunstgress siden åpningen i 2004, slo seg 1. januar 2014 sammen med Bærums Verk Idrettsforening, og dannet Bærums Verk og Hauger Idrettsforening.
Historikk
Klubbens A-lag for menn spilte før fusjonen i 4. divisjon, etter å ha rykket ned fra 3. divisjon etter 2010-sesongen. Hauger hadde i tillegg et B-lag som spilte i 8. divisjon i Oslo Fotballkrets inntil 2009-sesongen. Etter 15 kamper uten poeng i 2012-sesongen valgte klubben 5. september å trekke laget sitt ifra 4. divisjon. Halvannet år senere fusjonerte klubben med.
Chris Sanders
Christopher Michael Sanders (født 12. mars 1962), er en amerikansk animatør og filmregissør.
Sanders ble utdannet ved California Institute of the Arts, før han begynte å jobbe i The Jim Henson Company med figurdesign pA Muppett Babies. Han fortsatte til The Walt Disney Company der han jobbet med filmer som Skjønnheten og udyret (1991), Løvenes konge (1994) og Mulan (1998).
Sammen med DeBlois skrev og regisserte han Dragetreneren (basert på bokserien av Cressida Cowell).
Sanders er for tiden aktuell med Croods, som han regisserte sammen med Kirk De Micco.
Glyptoscapus
Glyptoscapus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, lange og slanke, blanke, rødbrune trebukker. Antennene er ganske tynne og betydelig lengre enn kroppen. Pronotum er sylindrisk og er betydelig lengre enn bredt. Dekkvingene er smale og parallellsidige, med lyse flekker, ender i en spiss.
Utbredelse
Slekten er utbredt i Sør-Amerika. Alle artene forekommer i Brasil, i tillegg er slekten utbredt fra Colombia og Fransk Guyana i nord til Bolivia i sør.
Las Vegas Raiders i NFL-sesongen 2023
Las Vegas Raiders spiller i lagets 54. sesong i National Football League, 64. samlet, fjerde i Las Vegas og andre under hovedtrener Josh McDaniels og general manager Dave Ziegler.
Dette blir den første sesongen siden 2013 at quarterback Derek Carr ikke er i spillerstallen etter at han ble frigitt 14. februar. De vil forsøke å forbedre på fjorårets sesongresultat på 6–11, nå sluttspillet etter å ha gått glipp av det i 2022 og vinne divisjonstittelen i AFC West for første gang på 20 år.
Draft
Noter
Peter O. B. Treschow
Peter Oluf Brøndsted Treschow (født 1843 i Larvik, død 1881) var godseier og kammerherre.
Fjellsjøkampen naturreservat
Fjellsjøkampen naturreservat ligger i Hurdal kommune i Viken, og i Østre Toten kommune i Innlandet. Området ble offentig vernet 1983, og utvidet til det nåværende den 19. desember 2008. Men allerede i 1962 ble 170 mål av området privat vernet av eieren Mathiesen Eidsvold Værk.
Peter O. B. Treschow
Familie
Han ble født i Larvik som den andre sønnen til Michael Treschow og Frederikke Koës Brøndsted. Michael Treschow var eier av Fritzøe Verk, som inkluderte Norges daværende største jernverk samt veldige skogseiendommer. Foruten Fritzøe kom Michael Treschow til å eie Karsholm i Skåne, Sannarp i Halland, Lyngebaeksgaard på Sjælland samt det Treschowska palatset i København.
Las Vegas Raiders i NFL-sesongen 2023
Terminliste
Noter <!--
Fjellsjøkampen naturreservat
Formålet med naturreservatet er å bevare et stort område med gjenværende gammelskog, med dets naturlige økosystem, naturtyper og arter. På området vokser skog som nærmer seg urskog. Området har en særskilt vitenskapelig og pedagogisk betydning som eksempel på et klimakssamfunn av granskog, typisk for høyereliggende deler av det sentrale østlandsområdet. Området er egenartet i form av dets størrelse og forekomst av sjeldne arter.
Peter O. B. Treschow
Ekteskap
Peter O. B. Treschow giftet seg i 1871 med Sophie Johanna Gripenstedt fra Nynäs slott i Sörmland. I 1873 flyttet de till Sverige der han for sin farsarv kjøpte Tidö slott med Askö i Västmanland. Treschow ble svensk kammerherre og døde allerede i 1881. Enken solgte da Tidö til familjen von Schinke og i stedet kjøpte hun Målhammar utenfor Enköping. Målhammar var i slekten Treschows besittelse til det ble solgt i 2011.
Las Vegas Raiders i NFL-sesongen 2023
Uke 16: at Kansas City Chiefs
Julekamper
Arizona (1913)
Arizona er en amerikansk stumfilm fra 1913, regissert av Augustus Thomas.
Peter O. B. Treschow
Barn
Den eldste sønnen, August Treschow, overtok Målhammar, mens den yngre sønnen Fritz Michael Treschow (1879-1971) etterfulgte sin barnløse onkel Frederik «Fritz» Wilhelm Treschow (1841-1903) som besitter av Fritzøehus med eiendommer i Norge. Foruten sønnene hadde Peter O. B. Treschow to døtre: Ewa (gift med oberst Fredrik Löwenborg) og Palaemona (gift med friherre Johan Mannerheim till Grensholm).
Las Vegas Raiders i NFL-sesongen 2023
Conference
-->
Happy Eater
Happy Eater var en britisk restaurantkjede som var i drift fra 1973 til 1997. Restaurantene ble etablert som familievennlige veikroer, i konkurranse med den dominerende veikrokjeden Little Chef. Menyen bestod av tradisjonell britisk mat, som engelsk frokost og fish and chips.
Peter O. B. Treschow
Bror og brorsønn
Peter O. B. Treschows yngre bror Michael Aagard Treschow flyttet også han til Sverige i1874. Han bosatte seg på Sannarp i Halland som faren Michael hadde kjøpt et par år tidligere. Sønnen Niels Treschow økte jordinnehavet gjennom å 1907 kjøpe det nærliggende godset Hjuleberg i 1907. Disse gårdene var i 2014 fremdeles i familien Treschows eie.
Happy Eater
Restaurantene hadde lekeplasser for barn utendørs og rom med Lego innendørs. Restaurantene var i hovedsak lokalisert i Sørøst-England, Midlands og langs A1-motorveien.
I løpet av 1980 bestod kjeden av 21 restauranter, og den ble da solgt til Imperial-konglomeratet. Den nye eieren utvidet kjeden til 75 restauranter, bør den ble solgt videre til Trust House Forte i 1986. Trust House Forte ble kjøpt opp av Granada plc i 1995, og deretter ble restaurantene enten lagt ned eller omgjort til Little Chef – som også var eiet av Granada. Den siste Happy Eater-restauranten ble bygget om i 1997.
Falsopachydissus
Falsopachydissus er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En ganske stor, avlang, brun trebukk, dekkvingene er tett kledt med brunhvit bestøvning. Antennene er nokså kraftige og lengre enn kroppen. Pronotum er tønneformet, med et par runde groper i den fremre delen, dekkvingene jevnbrede. Beina er tynne og forholdsvis lange.
Utbredelse
Arten er utbredt på Borneo.
Wise County (Texas)
Wise County er et fylke i den amerikanske delstaten Texas. Det grenser mot Montague County i nord, Cooke County i nordøst, Denton County i øst, Tarrant County i sørøst, Parker County i sør og Jack County i vest.
Wise Countys totale areal er 2 390 km² hvorav 47 km² er vann. I 2000 hadde fylket 48 793 innbyggere og administrasjonssenteret ligger i byen Decatur. Fylket har fått sitt navn etter kongressmedlem Henry Alexander Wise.
Nils Henrik Asheim
Nils Henrik Asheim (født 20. januar 1960) er en norsk komponist og organist, bosatt i Stavanger.
Liv og virke
Asheim er utdannet ved Norges musikkhøgskole og ved Sweelinck-konservatoriet i Amsterdam. Hans produksjon omfatter kammermusikk, orkesterverk, kirkemusikk, musikkteater og computerbasert musikk. Hans Lillehammer -94 fanfare er utgitt på plate med Gardemusikken. Han har vunnet Spellemannprisen to ganger: Spellemannprisen 2005 i klassen samtidsmusikk for 19 March 2004, Oslo Cathedral og Spellemannprisen 2010 i klassen årets samtidskomponist for Mazurka – remaking Chopin. Han var nominert til Spellemannprisen 2003 i åpen klasse for Kom regn sammen med Anne-Lise Berntsen. For verket Chase fikk han Edvard-prisen 2002 i klassen samtidsmusikk og i 2011 ble han tildelt Lindemanprisen.
I verkene fra 2000 og senere kan det merkes et skifte i Asheims komposisjonsmetode, fra en lineær utviklingstenkning til komposisjoner bygd opp av ulike «rom», som han går inn og ut av. Det grunnleggende materialet er gitt i begynnelsen av stykket, og resten av forløpet går ut på å belyse dette fra ulike sider. Dette hører man på CD-en Broken Line, innspilt av Vertavo-kvartetten, hvor verkene Broken Line, Chase, Navigo og Nicht er representert.
Asheim har også vist en sterk interesse for musikkteater, blant annet i Grader av hvitt  (2007) for resitatør og orkester, med tekst av Johan Harstad. En annen side av hans interessefelt er klassisk repertoar hvor han blant annet skapte CD-prosjektet Mazurka - remaking Chopin  (2010) sammen med Gjertruds Sigøynerorkester.
Asheim driver en utstrakt virksomhet som improvisatør på orgel. Et samarbeid med sangeren Anne-Lise Berntsen resulterte i to CD-er Engleskyts og Kom Regn. 16 pieces for Organ er en solo-improvisasjonsplate fra orgelet i Oslo domkirke, et instrument for hvilket Asheim også skrev og framførte et helaftens innvielsesverk, Salmenes Bok (1998) for kor og to orgler.
Asheim har også samarbeidet med musikere fra jazz- og elektronika feltet, som Paal Nilssen-Love, Frode Gjerstad og Lasse Marhaug og har flere CD-innspillinger og festivalopptredener i dette formatet. Han er medstifter og medlem av musikerkollektivet Stavanger Kitchen Orchestra.
I årene 1989-1991 var Asheim formann i Norsk Komponistforening og har tre ganger innehatt Statens 3-årige arbeidsstipend. Han har i flere år vært leder for Ny Musikk Stavanger og er kjent som primus motor for det nye kulturhuset Tou Scene, som startet opp i 2001 i gamle bryggerilokaler og som er et samlingssted for det unge kunstmiljøet i Stavanger. For dette har Asheim mottatt både Stavanger Kommunes kulturpris og Stavanger Aftenblads kulturpris.
Fra 2012 er Asheim ansatt som organist ved det nye konserthuset i Stavanger.
Asheim ble i 2018 utnevnt til ridder av 1. klasse av St. Olavs Orden for sin innsats for norsk musikk.
I 2018 vant han Nordisk råds musikkpris for verket «Muohta» for kor og strykeorkester.
Daniel Juslenius
Daniel Juslenius (født 1676 i Virmo, død 1752 i Skara) var en finsk luthersk biskop og forfatter. Han er kjent for å ha gitt ut den første større ordbok på finsk i 1745.
Fra han var i tenårene tok han flere former for utdannelse. Han begynte på en læreanstalt i Åbo. I en tid var han også med og seilte på brorens skute. I 1700 utgav han et verk som tok for seg lokalhistorie. Siden ble han kjent for sine historiske beretninger om finnene.
Svart kuhliål
Svart kuhliål er en art i gruppen smerlinger. Det er en liten, avlang fisk som er beslektet med kuhliål. Den blir ca. 5,9 cm lang.
Fylkesvei 724 (andre betydninger)
I Norge finnes fylkesvei 724 i de følgende fylkene:
Jack County
Jack County er et fylke i den amerikanske delstaten Texas. Det ligger i de østlige delene av staten. Det grenser mot Clay County i nord, Montague County i nordøst, Wise County i øst, Parker County i sørøst, Palo Pinto County i sør, Young County i vest og mot Archer County i nordvest.
Jack Countys totale areal er 2 390 km² hvorav 47 km² er vann. I 2000 hadde fylket 8 763 innbyggere og administrasjonssenteret ligger i byen Jacksboro. Fylket har fått sitt navn etter brødrene Patrick Churchill Jack og William Houston Jack.
Zeals
Zeals er en landsby og et verdslig sogn sørvest i grevskapet Wiltshire i England. Den ligger ved veien A303 mot Wincanton, og tilstøtende til landsbyene Bourton i Dorset og Penselwood i Somerset. Navnet Zeals er avledet fra angelsaksiske sealh i betydningen seljetre. Sognet består også av grendene Long Cross, White Cross, Lower Zeals og Wolverton. I henhold til folketellingen i 2011 bor det 658 innbyggere i landsbyen og sognet.
Historie
Det er arkeologiske spor av menneskelig aktivitet i Zeals tilbake til neolittisk tid (bondesteinalderen). Grensene til landsbyen er ved den vestlige enden av Salisbury-sletten, og ligger 37 km fra Stonehenge. Det er gravhauger av en type som på engelsk kalles «bowl barrows» (skålgraver) på Mappledine Hill i det sørøstlige hjørnet av sognet. Det er også tidlige forhistoriske aktivitet ved Pen Pits i nord hvor det har vært drevet gruvedrift siden romersk tid etter grønnsandstein som ble benyttet som kvernstein for å male korn.
Ara Pacis
mini Ara Pacis Augustae (oppført år 13–9 f.Kr. i Roma) er et fredsalter bygget i marmor til ære for Augustus som hadde lovet fred etter å ha beseiret spaniere og gallere.
Zeals
Historie
I 1086 nedtegnet Domesday Book at området Zeals besto av to eiendommer: Nedre Zeals (senere herregården Zeals, eller Clevedon) og Høyere Zeals (senere Zeals Aylesbury). Beregningene antyder at det var en befolkning på rundt 40–50 bodde i Nedre Zeals og 85–95 innbyggere ved Høyere Zeals på denne tiden.
Ara Pacis
Alteret var en gave fra det romerske senatet og tok fire år å bygge der på Marsmarken, men så var det også første gangen de brukte marmor fra Carrara langt der nord. Selve offeralteret ligger innenfor fire marmorvegger som er dekorert med friser som viser mennesker, vegetasjon og diverse dyr. Selve blomsterfrisen ble studert rundt 1960 av Hans Peter L'Orange ved Det norske institutt i Roma som hevdet at de dominerende rankene av akantus skrur seg oppover og er mer enn ren dekorasjon, men en skildring av vekst- og fruktbarhet i kjølvannet av alle disse i krigene. Nede i buskaset ser man øgler og andre dyr.
Zeals
Flyplass
Nord for landsbyen ligger den nedlagte Zeals flybase, også kjent som HMS Hummingbird og RNAS Zeals. Den ble åpnet i mai 1942, og ble nedlagt i juni 1946. I løpet av denne korte perioden ble den drevet av først det britiske flyvåpen, deretter det amerikanske flyvåpen og til slutt den britiske marinen.
Ara Pacis
Fire århundre med utgraving kulminerte med åpningen den 23. september 1938 av et rekonstruert alter med vernende overbygg utført av Vittorio Ballio Morpurgo, der på bredden av Tiber ved siden av Augustus' mausoleum, dit alteret hadde blitt flyttet. I 2006 åpnet det nye hvite og firkantede Museo dell'Ara Pacis tegnet av amerikaneren Richard Meier (1934–) i mye glass, det første nybygg i sentrale Roma på 60 år.
Natalie Wood
Natalie Wood (født Natalia Nikolaevna Zakharenko 20. juli 1938, død 29. november 1981) var en amerikansk skuespillerinne.
Tidlig liv
Natalia Nikolaevna Zakharenko ble født i San Francisco. Hennes foreldre, Maria (født Zudilova i 1912) og Nikolai Zakharenko, emigrerte fra Russland under Den russiske revolusjonen. Foreldrene møttes i San Francisco og giftet seg i den russisk-ortodokse kirken der. Moren var gravid i fjerde måned med Natalie da de giftet seg. Morfaren var en velstående fabrikkeier og familien ble av bolsjevikene ansett som landeiere og derfor suspekte. Moren og hennes familie flyktet i 1918 fra boligen i Barnaul til Harbin i dagens Kina. Morens halvbror ble myrdet av bolsjevikene. I Harbin fikk Maria i 1928 datteren Olga med en russisk-armensk offiser og utvandret til USA der hun blant annet var barnepike for den ti år yngre halvsøsteren. Morens familie skiftet navn til Gurdin. Faren Nikolai kom fra enkle kår. Farfaren var anti-bolsjevik og da han døde flyktet moren fra Vladivostok med barna til Shanghai. Fra Shanghai kom faren Nikolai seg med båt til Vancouver og videre til Montreal. Nikolai tok seg arbeid her og der, og endte til slutt i San Francisco.
Moren Maria var svært ambisiøs på datterens vegne og var bestemt på at Natalie skulle bli stjerne. Natalie fikk beskjed om å sette seg på fanget til Irving Pichel som da laget film i Santa Rosa. Deretter flyttet moren familien til Hollywood. Natalie Wood ble kjent som en svært dyktig skuespiller som bare trengte ett forsøk for å spille inn en scene, one-take Natalie. Hun snakket russisk flytende.
Natalie ble ofte kalt «Natasha» blant familie og venner, derav navnet Natasha Gurdin. Like etter at Natalie kom til verden, flyttet familien til nærliggende Santa Rosa i California. Det var her hun ble oppdaget, noe som førte til at familien på ny flyttet, denne gangen til Los Angeles, i håp om å sette fart på en eventuell filmkarriere for vesle Natalie.
Young County
Young County er et fylke i den amerikanske delstaten Texas. Det ligger i de sentrale delene av staten. Det grenser mot Archer County i nord, Jack County i øst, Palo Pinto County i sørøst, Stephens County i sør og mot Throckmorton County i vest.
Natalie Wood
Tidlig liv
Søsteren Lana Wood (født 1946) er skuespiller og filmprodusent, og medvirket blant annet i Diamanter varer evig.
Young County
Young Countys totale areal er 2 411 km² hvorav 22 km² er vann. I 2000 hadde fylket 17 943 innbyggere og administrasjonssenteret ligger i byen Graham. Fylket har fått sitt navn etter nybyggeren og soldaten William Cocke Young.
Natalie Wood
Karriere
Natalie Wood hadde sin første statistrolle bare fem år gammel i filmen Happy Land (1943). Hennes store gjennombrudd kom imidlertid med juleklassikeren Mirakelet på Manhattan (1947), og rollen ga Natalie stjernestatus over natten. Hun medvirket i over 20 filmer som barnestjerne, deriblant Tomorrow Is Forever (1946), The Ghost and Mrs. Muir (1947), The Jackpot (1950), The Star (1952) samt Just for You (1952). Som barneskuespiller ble hun kalt Wonder Child.
Hun fikk arbeide med stjerner som Orson Welles, Gene Tierney, Maureen O'Hara, James Stewart, Bing Crosby og sist, men ikke minst Bette Davis. Med filmen Rotløs ungdom (1955) kom status som tenåringsidol for en ny generasjon på midten av 50-tallet, og den signaliserte et skift i Natalie sin karriere. Hun var ikke lenger den søte, uskyldige barnestjernen hun en gang hadde vært. Hun var blitt voksen og ønsket å bli behandlet deretter, noe som gjenspeilet seg i de rollene hun valgte. Filmer som På sporet (1956) med ikonet John Wayne i hovedrollen, Marjorie Morningstar (1958) med Gene Kelly i spissen samt All The Fine Young Cannibals (1960), med hennes daværende ektemann Robert Wagner som makker, var med på å gi henne et mer voksent image. Rollen som Maria i den nå velkjente klassikeren West Side Story (1961) som ble det endelige beviset på at hun hadde lagt barnestjernekarrieren på hyllen. Året etter hadde hun også hovedrollen i storfilmen Feber i blodet (1961), hvor hennes motspiller var en ung og lovende Warren Beatty. Flere store roller fulgte, som Gypsy – Stripteasedronningen (1962), Love with the Proper Stranger (1963), The Great Race (1965) og Alva – Hele byens pike (1966), før hun til slutt bestemte seg for å ta en pause fra rampelyset. Det skulle gå tre år før hun medvirket i en film igjen. Bob & Carol & Ted & Alice (1969) ble hennes comeback, og filmen ble en stor suksess. I 1970 fødte hun sin første datter, og denne begivenheten markerte begynnelsen på slutten av Natalie Wood sin lange karriere. Hun ønsket å tilbringe mer tid med sin familie, og spilte kun i et knippe filmer fra den dagen datteren ble født til den dagen hun døde i 1981. Hun var i gang med innspillingen av filmen som skulle vise seg å bli hennes siste, Prosjekt Brainstorm (1983), da hun mistet livet utenfor kysten av Santa Catalina Island, California. Filmen ble dedikert "To Natalie" til ære for henne.
Privat
Wood var gift med skuespilleren Robert Wagner i perioden 1957 til 1961, og 1972 til hun døde i 1981. Fra 1969 og frem til deres separasjon i 1971 var hun gift med britisk produsent Richard Gregson, de ble offisielt skilt i april 1972. Sammen fikk de datteren Natasha Gregson Wagner. Den 16 juli 1972 giftet hun seg på ny med Robert Wagner, hennes store kjærlighet. Ekteskapet varte frem til hun døde 29. november 1981. Sammen fikk de datteren Courtney Wagner.
Død
Wood døde i forbindelse med en tur med yachten «Splendour» der Wood, Wagner og Christopher Walken var passasjerer i tillegg til båtens kaptein. Hun forsvant fra båten 28. november og ble funnet av kystvakten død dagen etter. Dødsfallet ble opprinnelig klassifisert som en ulykke, undersøkelser over 20 år senere endret dødsfallet til «mistenkelig». Hun havnet i vannet på enn eller annen måte, men trolig ikke på egen hånd, uttalte sheriffen i Los Angeles i januar 2018. Båtens kaptein skal ha vitnet om at paret var beruset og kranglet heftig like før hun forsvant.
Fylkesvei 726 (andre betydninger)
I Norge finnes fylkesvei 726 i de følgende fylkene:
Mimimbrius
Mimimbrius er en slekt av biller som tilhører den artsrike underfamilien Cerambycinae i familien trebukker (Cerambycidae).
Utbredelse
Slekten er utbredt i Thailand og Laos og på Borneo.
Rune Bakervik
Rune Bakervik (født 1970) er en norsk politiker (Ap) som er byrådsleder i Bergen siden 3. november 2022. Han har tidligere vært ordfører (2021–2022) og varaordfører (2019–2021) samme sted, samt hatt vervet som byutviklingsbyråd. Han er også kjent for sitt engasjement for fotballklubben Brann.
Utdannelse
Bakervik har noe studer innen samfunnsvitenskap. Han begynte også på hovedfag i sosiologi, men fullførte ikke. Senere tok han videreutdanning i arbeidsrett og ledelse.
Yrkesbakgrunn
Han har siden 2011 vært ansatt som regionleder i Handel og kontor.
Politisk virke
I 2003 ble han innvalgt i Bergen kommunestyre for Ap. I 2010 ble han valgt som leder for Arbeiderpartiet i Bergen. I perioden 2015–2019 var han gruppeleder for Arbeiderpartiets bystyregruppe, frem til han i juni 2019 ble utnevnt som byutviklingsbyråd, en post han hadde frem til etter kommune- og fylkestingsvalget høsten 2019. Da ble han valgt til varaordfører i Bergen for perioden 2019–2023. Da ordfører Marte Mjøs Persen ble innvalgt på Stortinget høsten 2021, ble Bakervik valgt av bystyret til å overta ordførervervet for resten av perioden. I 2009 var han politisk rådgiver for forsvarsminister Anne-Grete Strøm-Erichsen (Ap).
Soga om Kroka-Rev
Soga om Kroka-Rev (Króka-Refs saga) er en islendingesaga fra 1300-tallet. Historien har et sterkere fiksjonspreg enn det er vanlig i islendingesagaene, og foregår i Dalasýsla på Island, på Grønland, i Norge og i Danmark på 900- og 1000-tallet og handler om Króka-Ref («Rev den slue») og hans opplevelser og fremgang. Sagaen har blitt vurdert slik: «för att vara en tydeligen hastigt tillkommen saga är den ett mycket skickligt arbete. Ingen av de klassiska släktssagornas kännetecken saknas».
Hovedpersonen Refr Steinsson er, relativt sett, en moderne hovedperson. De egenskapene som berømmes hos ham er ikke bare det motet og den gjennomføringsevnen som kreves for å gjennomføre sagasjangerens obligatoriske drap på sine fiender, men i like stor grad hans oppfinnsomhet, klokskap og dyktighet som treskjærer, i tillegg til andre moderne ferdigheter som å anlegge en forskansning og andre ingeniørferdigheter. Han ender til sist som kongelig lendmann i Vendsyssel. Herfra reiser han i valfart til Roma; på hjemveien dør han og begraves i et kloster i Frankrike.
Teksten er kjent fra det nå tapte håndskriftet Vatnshyrna fra sent 1300-tall, og fra flere yngre håndskrifter. Oversatt til nynorsk av Jan Ragnar Hagland 2014.
Inntrøndelag Idrettskrets
Inntrøndelag Idrettskrets er et tidligere organisasjonsledd i Norges Idrettsforbund.
Inntrøndelag Idrettskrets og Namdal Idrettskrets ble slått sammen til Nord-Trøndelag Idrettskrets 25. mars 1979.
Alfréd Hajós
Alfréd Hajós (født som Arnold Guttmann 1. februar 1878 i Budapest, død 12. november 1955) var en ungarsk svømmer, fotballspiller, friidrettsutøver og arkitekt.
Hajos deltok under de første moderne olympiske lekene i Athen i 1896. Den 11. april tok han den første olympiske tittelen i svømming da han vant 100 meter fri stil med tiden 1.22,2. Han ble dermed Ungarns første olympiske mester. Senere på dagen vant han også 1200 meter fri stil. Han hadde også tenkt å delta på 500 meter fri men konkurransen begynte tett etter 100 meter fri og straks før 1200 meter fri.
Hajos var en allsidig idrettsutøver, han spilte fotball på Ungarns landslag 1901–1903. Han drev også med friidrett, han ble ungarsk mester på 100 meter i 1898 og 400 meter hekk og diskos.
Livre
Livre var en eldre fransk pengeenhet for sølvpenger basert på vektenheten ved samme navn, og den varierte opp gjennom århundrene og hadde to hovedtyper som ikke var like. Den antakelig mest utbredte bestod av 489,5 gram (livre parisis) sølv, som kunne inndeles i 20 sols (sous) eller 240 deniers.
Ordet livre stammer fra det latinske ordet libra, en romersk vektenhet - libra.
Fra 1200-tallet fungerte livre også som to regnemyntenheter med navnet livre, av hvilke livre parisis var 1/4 større og ble brukt til midten av 1600-tallet, mens livre tournois holdt seg til 1795, da den ble erstattet av enheten franc, hvorav 0,9877 tilsvarte 1 livre. Fra 1792 var livren inndelt i 100 centimes.
Sølvinnholdet i 1 livre tournois var tidlig på 1300-tallet omkring 60 gram, i begynnelsen av 1500-tallet 17 gram, i begynnelsen av 1600-tallet omkring 10 gram og i begynnelsen av 1700-tallet omkring 5 gram.
Mynt med navnet livre ble preget kun to ganger, dels i 1656 under navnet lis d'argent og så omkring 1720 kalt lis de la compagnie des Indes.
Kjøpekraft pariserlivre 1760-1790
Det er vanskelig å vurdere historisk valutas kjøpekraft i moderne valuta. Euro-verdiene i annen spalte er derfor bare et forsøk, og siden den ble utarbeidet ca. 2012 vil dens treffsikkerhet forringes over tid. Derimot er kjøpekraften ut fra hva vare- og tjenesteverdi - i tredje spalte - mer sikker.
Audun Herning
Audun Kolsrud Herning (født 1. februar 1981) er en norsk politiker fra Nesodden. Han ble i 2017 valgt til partisekretær i Sosialistisk Venstreparti.
Herning var fra 25. oktober 2007 til 20. april 2009 politisk rådgiver i Kunnskapsdepartementet, for statsråd Bård Vegar Solhjell. Han var leder i Sosialistisk Ungdom i perioden 2004–2006, nestleder i perioden 2002–2004, og satt i sentralstyret fra 2000. Han snakker spansk og har engasjert seg i Latin-Amerika.
Herning har jobbet for Norsk Folkehjelp, i Sør-Sudan og som demokratirådgiver.
Strauman kirke
Lokaliseringsdebatten
Gjennom trenden med tilbakeflytting til bygdene vokste Strauman-samfunnet gjennom 1970-tallet. Da bygdesamfunnet fikk egen gravplass på 1950-tallet, etter å ha brukt gravlunden ved Gimsøy kirke frem til da, vokste det frem et ønske om å også få egen kirke i bygdesamfunnet. Det ble startet en innsamlingsaksjon for å finansiere kirkebygget, men prosessen ble preget av uenighet om hvor kirken skulle bygges. Det sto hovedsakelig mellom bygdene Gravermarka og Sydalen. Både området ved Strauman gravlund ble vurdert, og det høyeste punktet mellom de to bygdene. Området på motsatt side av veien vis a vis Ungdomshuset til UL Nøkkåsen i Gravermarka omtales fortsatt som «Kirketomta». Det endte opp med å inkorporere et skolekapell i byggingen av ny gymsal ved Sydal Skole (nå Strauman oppvekstsenter).
Doom Eternal
Spillerne skal ta på seg rollen som Doom Slayer for å slåss mot demoniske krefter i helvete, fra et førstepersonsperspektiv. Underveis må spilleren konfrontere ulike fiender for å skaffe seg bedre helse, mer ammunisjon eller en rustning. Spilleren har tilgang til forskjellige skytevåpen, deriblant å kaste granater og is-bomber, eller bruke flammekaster som setter motstandere i brann.
Handling
Historien begynner med at Jordkloden har blitt overkjørt av demoniske krefter, noe som har utslettet cirka 60 % av planetens befolkning. Jorden er nå under ledelse av det korrupte Union Aerospace Corporation (UAC). Det lille som er igjen av menneskeheten har enten flyktet fra jorden, eller sluttet seg til Armored Response Coalition - en motstandsbevegelse grunnlagt i forsøk på å hindre invasjonen. Doom Slayer, som tidligere hadde blitt forrådt og teleportert vekk av Dr. Samuel Hayden, vender endelig tilbake til Jorden via en satellitt kontrollert av AI VEGA for å slå ned den demoniske invasjonen - en gang for alle.
Sun Li
Sun Li (kinesisk: 孙犁, født 1913 i Anping i Hebei i Kina, død 11. juli 2002) var kinesisk roman- og novelleforfatter.
Hans bok Baiyangdian jishi fra 1973 ble oversatt til svensk og utgitt samme år som «Den bittra striden. Revolutionsberättelser från Kina».
Likesom mange av sine kolleger tvang det repressive politiske klimaet i slutten av 1950-årene Sun bort fra forfattervirket, og han kunne først gå tilbake til sitt yrke i 1977, året etter Mao Zedongs død.
Trivia
Sun Li (孫立) er også navnet på en skikkelse i Fortellinger fra myrlandet, men navnene skrives med forskjellige skrifttegn for «Li» og uttalen er også forskjellig på kinesisk.
Liste over Antigua og Barbudas regjeringssjefer
Liste over Antigua og Barbudas regjeringssjefer omfatter alle embetsinnehavere siden 1960.
EM i karate 1981
EM i karate 1981 (europamesterskapet i karate) ble arrangert i Venezia i Italia i 1981.
Archer County
Archer County er et fylke i den amerikanske delstaten Texas. Det ligger i de sentrale delene av staten, og grenser mot Wichita County i nord, Clay County i øst, Jack County i sørøst, Young County i sør og mot Baylor County i vest.
Archer Countys totale areal er 2 398 km² hvorav 42 km² er vann. I 2005 hadde fylket 9 095 innbyggere og administrasjonssenteret ligger i byen Archer City. Fylket har fått sitt navn etter Branch Tanner Archer (1790–1856), som var krigsminister i Republikken Texas.
Ingrid Fiskaa
Liv og virke
Ingrid Fiskaa har en mastergrad i historie fra Universitetet i Oslo i 2009, hvor hun skrev oppgave om Lofthusopprøret 1786–1787. Hun har også litteraturvitenskap, norsk og praktisk pedagogikk i fagkretsen. Hun har blant annet arbeidet som sekretær ved Universitetsbiblioteket i Oslo.
Fiskaa var offisiell talsperson for paraplyorganisasjonen Fredsinitiativet, som organiserte en av norgeshistoriens største politiske folkemønstringer, mot den kommende krigen i Irak, 15. februar 2003. Hun ble valgt til leder for organisasjonen da Fredsinitiativet ble relansert i 2005.
Hun var kandidat til nestledervervet i SV i 2007, men tapte avstemningen under partilandsmøtet den 25. mars for Bård Vegar Solhjell med stemmetallene 90–114.
Hun har i mange sittet i styret til Noregs mållag.
Fiskaa var statssekretær for utviklingsspørsmål i Utenriksdepartementet 2009–2012. Ved stortingsvalget i 2021 ble hun valgt til stortingsrepresentant fra Rogaland for perioden 2021–2025. Hun ble valgt inn i Stortingets presidentskap som 5. visepresident.
I oktober 2022 ble hun valgt til forsvars- og utenrikspolitisk talsperson for SV. Når det gjelder NATO, har Fiskaa advart mot «utvidelsen av USAs interessesfære i Europa». Hun har hevdet at europeiske land står under «press» fra USA og har påpekt at Russland har historiske erfaringer med angrep fra vest via Ukraina. Under den russiske oppmarsjen til Russlands invasjon av Ukraina 2022 uttrykte hun frustrasjon over at Norge hadde «valgt side» i konflikten mellom Russland og Ukraina og hevdet at Norges posisjon handlet om «USA-lojalitet». Etter at invasjonen var i gang, advarte hun Sverige mot å bli med i NATO, i et leserinnlegg i svenske Aftonbladet. Hun hevdet at Norge gjennom sitt medlemskap i NATO hadde mistet «handlingsrom» når det gjelder sikkerhetspolitiske interesser, og at Sverige risikerte det samme.
Olav Økern
Olav Nilsen Økern (født 3. juni 1911 i Hole, død 11. april 2000 samme sted) var en norsk langrennsløper. Han konkurrerte i 1930- og 40-årene og representerte Bærums skiklub
Han var med på det norske sølvlaget på stafetten i VM 1938, og vant 18-kilometeren i Holmenkollen i 1940. Under den andre verdenskrig var han tillitsmann på Splitkeinfabrikken i Oslo og ble arrestert etter melkestreiken, og satt i tukthus i nærheten av Hamburg til han ble frigitt i 1942. Tross dette kom han tilbake i verdentoppen i langrenn, og ble nummer 5 på 18 km i Holmenkollen i 1946. I OL i 1948 i St. Moritz var han igjen med på det norske stafettlaget. Denne gangen vant de bronsemedaljer på 4 x 10 km. Han var også deltaker i OL i 1952 i Oslo, og nær 41 år gammel ble han nummer 4 på 50 km. Samme året ble han også nummer 4 på 5-mila i Holmenkollen.
Svømming under VM i svømmesport 2013 – 100 meter brystsvømming menn
100 meter bryst menn var en svømmeøvelse som ble arrangert under VM i svømming 2013 i Palau Sant Jordi i Barcelona i Spania den 28. og 29. juli.
Rekorder
Før konkurransene var gjeldende verdens- og mesterskapsrekorder som følger:
Forsøksheat
Forsøksheatene ble avholdt kl. 11.47.
Semifinaler
Semifinalene ble avholdt 19.06.
Finale
Finalen ble avholdt kl. 18.02.
George Roth
George Helm Roth (født 25. april 1911 i Los Angeles, død 31. oktober 1997 i Studio City) var en amerikansk turner. Han representerte Los Angeles Athletic Club (LAAC).
Resultater
Han deltok i køller (indian clubs) under sommer-OL 1932 i Los Angeles, der han fikk gullmedalje. USA vant alle medaljene i denne øvelsen; Philip Erenberg fikk sølv, og William Kuhlemeier bronse.
Han vant mange konkurranser i California, men ble aldri USA-mester i turn.
Biografi
Roth begynte sin utdanning ved University of California, Berkeley, men måtte avbryte studiene på grunn av Den store depresjonen som rammet USA hardt på 1930-tallet. Han hadde både kone og barn å forsørge. Da han deltok i OL var han fortsatt arbeidsledig, og det sies at han mat fra OL-landsbyen for å ta med hjem til familien. Han skal også ha haiket tilbake til Hollywood, der han bodde, etter OL.
Etter OL fikk han jobb i et program som utgjorde en del av Theodore Roosevelts New Deal. Senere jobbet han som geologisk tegner for Shell Oil i Long Beach, og han fikk senere en Bachelor of science-grad innen geologi og petroleumsteknikk. Fra 1952 jobbet han som selvstendig konsulent, og fant flere olje- og gassfelter i California.
Bjarne Berg-Sæther
Bjarne Berg-Sæther (født 14. april 1919 på Sæter i Tjeldsund, død 5. august 2009) var en norsk lærer, kontorsjef og politiker (Ap). Han var fylkesordfører i Troms og ordfører i både Sandtorg og i nye Harstad kommune. Han var også vararepresentant på Stortinget.
Han var sønn av kystlos Magnar Berg-Sæther (1876–1948) og Magna Toresen (1881–1952) og tok utdanning i språk og økonomi i England (1939). Han giftet seg i 1943 med Gudrun Jackobsen (1907–94).
Politiske verv
Bjarne Berg-Sæther var den første som ble valgt til ordfører i Sandtorg kommune i 1948 og satt helt frem til sammenslåingen av Harstad, Trondenes og Sandtorg. Han ble også første ordfører i den sterkt utvidete bykommunen Harstad (1964–68). Berg-Sæther var også medlem av Troms fylkesting (1947–63), av fylkesutvalget (1958–63) og var fylkesordfører (1963–67). Han var kommunestyrerepresentant i Harstad (1947–1975) og formann i Sandtorg Arbeiderparti (1945–52) og Sør-Troms Arbeiderparti. I tillegg til deltakelse i regionale og lokale verv var Bjarne Berg-Sæther også vararepresentant på Stortinget (i perioden 1965–1973) der han var medlem av industrikomiteen (han møtte totalt i 347 dager). Bjarne Berg-Sæther har også vært formann for Troms Arbeiderparti (1953–68).
Styreverv
Bjarne Berg-Sæther var formann i en rekke offentlige styrer, deriblant Vågsfjord Kraftselskap (1956–1975), formann av det interkommunale flyplassutvalget for Evenes flyplass (1964–1967), Medlem av styret i Festspillene I Nord-Norge (1964-71), formann av Plan og byggekomiteen for Harstad nye sykehus og Harstad sykehus (1969–1976), Harstad Oppland Rutebil (1964–1986), Formann av Fiskernes Bank og senere Kreditkassen i Harstad (1975–1986), medlem i Postrådet (1978–1986) og varaformann i styret i Niingen Kraftlag (1980–1990).
Stillinger
Under krigen var Bjarne Berg-Sæther fungerende lærer i to år. Etter freden ble han førstesekretær ved Finnmarkskontoret (1946–1952) der han fikk ansvaret for integreringen av flyktninger fra Finnmark. Han var kontorsjef ved Trondenes Kraftverk (1954–1970) og Sør-Troms Elforsyning (1971–1986) i tilsammen 32 år.
Viktige utmerkelser
Han ble tildelt Deltagermedaljen av kong Olav (1945), Harstad bys fortjenestmedalje (1969), KS-medaljen (1989) og Kongens fortjenstmedalje i gull (2001).
Dollar for Dollar
Handling
Millionær Marcus Gards forretningsmetoder er så hensynsløse at en av hans konkurrenter, Marteen, begår selvmord. Men Marteens kone oppdager at Gard er en bigamist, og hun bestemmer seg for å hevne ektemannens dødsfall ved å utpresse ham. Men når Gards korrupte forretningspartner blir oppdaget død, og fru Marteen blir funnet på åstedet, faller mistanken om drapet straks på henne.
Wang Zhen (evnukk)
Wang Zhen (kinesisk: 王振; pinyin: Wáng Zhèn; død 1449) var en evnukk ved Ming-keiserens hoff i Beijing. Han hadde betydelige fullmakter og stor innflytelse på keiseren.
Wang Zhen spilte en betydelig rolle i forbindelse med slaget om festningen Tumu (1449, i Kina kjent som Tumu-krisen, det største militære sammenstøtet i Ming-dynastiets tid). Under dette felttoget, som ble ledet av Wang Zhen, og som skulle forsvare riket mot mongolene (oiratene) under Esen Taiji, ble til slutt den kinesiske hær på 500,000 mann knust av en mindre, men mer stridserfaren, mongolsk kavalerienhet. Keiseren ble tatt til fange, og mongolene krevde høye løsepenger.
Stortingsvalget 1882
Stortingsvalget 1882 ble avholdt i Norge i 1882 som indirekte valg til det 32., 33. og 34. ordentlige storting. Stortinget ble konstituert 1. februar 1883
Valgordning
I hvert prestegjeld hadde sognepresten ansvar for å holde valgting som utpekte valgmenn. Valgmennene møttes til valgmannsting. På landet hadde hvert av de atten amtene valgmannsting, og utpekte 2-5 av 76 stortingsrepresentanter. Kjøpstedenes valgmannsting utpekte én, to eller fire av 38 stortingsrepresentanter.
Menn over 25 år med eiendom av en viss størrelse var kvalifisert for stemmerett. I tillegg kunne embedsmenn og rettighetsmenn i Finnmark stemme. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 145 700 menn var stemmerettskvalifisert, 99 501 hadde stemmerett. Av disse stemte 72 128.
Valgtingene ble holdt i perioden juli 1882 til november 1882. 416 valgting i landdistriktene utpekte totalt 1 051 valgmenn. 39 valgting i byene utpekte totalt 367 valgmenn. Valgmannstingene ble holdt i perioden 5. august 1882 til 5. desember 1882. Det 32. ordentlige storting ble konstituert 1. februar 1883.
Politikk
Valget regnes som det første partivalg i Norge. Statsrådssaken hadde i 1880 tilspisset seg slik at det ikke var mulig for stortingsrepresentantene å stille seg nøytral. Saken var avgjørende for dannelsen av de to partiene: Det radikale Venstre som krevde statsrådenes møteplikt, og det konservative Høyre som ønsket å beholde tidligere praksis med et statsråd som var uavhengig av Stortinget.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Palo Pinto County
Palo Pinto County er et fylke i den amerikanske delstaten Texas. Det ligger i de sentrale delene av staten. Det grenser mot Jack County i nord, Parker County i øst, Hood County i sørøst, Erath County i sør, Eastland County i sørvest, Stephens County i vest og mot Young County i nordvest.
Palo Pinto Countys totale areal er 2 468 km² hvorav 84 km² er vann. I 2000 hadde fylket 27 026 innbyggere og administrasjonssenteret ligger i byen Palo Pinto.
Namdal Idrettskrets
Namdal Idrettskrets er et tidligere organisasjonsledd i Norges Idrettsforbund.
Namdal Idrettskrets ble stiftet i 1945.
Inntrøndelag Idrettskrets og Namdal Idrettskrets ble slått sammen til Nord-Trøndelag Idrettskrets 25. mars 1979.
Kunbir
Kunbir er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, blanke, lyst brunlige trebukker. Dekkvingene er nesten parallellsidige og forholdsvis myke, fint hårete. Antennene er tynne, vanligvis omtrent så lange som kroppen hos hannene og betydelig kortere hos hunnene.
Utbredelse
Slekten er utbredt i Sørøst-Asia, fra India i vest til Lombok i øst.
Thor Tøllefsen
Thor Egil Tøllefsen (født 18. oktober 1937 i Tromsø, død 21. mars 2013 i Vannavalen ) var en norsk lokalpolitiker (Kp og Sp) som var ordfører i Karlsøy kommune fra 1987 til 1999 (for Sp), og fra 2003 til 2007 (for Kp).
Han har vært leder for Kommunenes Sentralforbund (KS) i Troms, og ble tildelt KS-medaljen bare to uker før han døde.
Da han var 17 år gammel dro han til sjøs, og var sjømann i åtte år før han begynte som fyrvokter i 1962. I 1960 flyttet han til Vannvåg i Karlsøy. Han kom inn i kommunestyret for Senterpartiet i 1979, og ble i 1987 ordfører, en posisjon han hadde i tolv år. I 1999 skiftet han fra Senterpartiet til Kystpartiet. Han var igjen ordfører i perioden 2003-2007. Tøllefsen var toppkandidat for Kystpartiet ved stortingsvalget i 2001 og 2005, og var i 2001 like ved å komme inn på Stortinget.
Fulham LFC
Fulham Women Football Club, også kjent som Fulham Ladies Football Club, er en tidligere kvinnelig fotballklubb fra Fulham i London. Laget spilte kampene sine i Burnham, litt over 3 mil vest for Fulham. Laget var tidligere assosiert med Fulham FC.
Fotball i Fulham startet med laget Friends of Fulham, et lag bestående av assosierte og fans av Fulham, som vant cupfinalen i 1985. Da dette laget ble lagt ned, så Fulham FC det som nødvendig å danne et nytt lag, ettersom kvinnefotball hadde blitt populært i begynnelsen av 90-tallet. I 1993 ble dermed Fulham LFC dannet.
Laget kjempet seg oppover systemet omtrent samtidig som herrelaget. Fulham LFC ble en suksess allerede i 2000, mye på grunn av at Mohamed Al-Fayed profesjonaliserte laget, som fortsatt tilhørte den tredje øverste divisjonen. Laget kom til finalen i cupen allerede i 2001, men tapte for Arsenal LFC. Flere dyktige spillere fra både England og andre steder ble med, og Fulham rykket opp i 2002 med overlegne 234-6 i målforskjell og uten poengtap. De vant også FA-cupfinalen det året. I sin første sesong vant laget Premier League National Division og begge cupene. Det var flere nordmenn involvert i klubben; Gaute Haugenes var trener, og Margunn Haugenes og Marianne Pettersen var spillere.
Sesongen ble imidlertid avsluttet med at Al-Fayed trakk profesjonellstatusen, og klubben gikk tilbake til å være halvprofesjonell. Fulham var i sin neste sesong relativt sterk, og greide en tredjeplass tre poeng fra seieren. I Mesterligaen 2003-04 kom de til kvartfinalen, der de tapte klart mot 1. FFC Frankfurt. Blant de som forsvant var Margunn og Gaute Haugenes (Marianne Pettersen forsvant allerede i 2002), og de tok med seg Una Nwajei over til Amazon Grimstad. Også Kristy Moore og Katrine Pedersen ble med over til Norge, men de dro til Fløya.